cyanic-selkie/wikianc huggingface dataset:
Ruth Nissen-Drejer
I tillegg til sitt skjønnlitterære virke stod Ruth Nissen-Drejer også ansvarlig for en rekke bøker eller hefter om grønnsaker og andre nyttevekster, utgitt av Studieselskapet for kosthold og helse i årene 1950-1951.
I perioden 1955-1971 var Ruth Nissen-Drejer ordenspresident, det vil si øverste leder, for den norske grenen av den frimurerlignende Mariaordenen.
Bøker av Ruth Nissen-Drejer oversatt til nederlandsk
Disse fire bøkene ble også utgitt samlet i ett bind som Zuster Gon Klavervier på forlaget La Rivière & Voorhoeve B.V..
Liste over presidentene for Det britiske underhuset
Speakers of the House of Commons of Great Britain 1707–1800
Kongeriket Storbritannia ble opprettet gjennom Acts of Union 1707. I begynnelsen av 1801 ble Storbritannia slått sammen med Kongeriket Irland for å danne Det forente kongerike Storbritannia og Irland med ett eneste Underhus, som tjente hele kongeriket.
Speakers of the House of Commons of the United Kingdom 1801–
Det forente kongerike Storbritannia og Irland ble opprettet i 1801. I 1922 opphørte Den irske fristaten å være en del av det forente kongeriket. Det offisielle navnet ble endret til Kongeriket Storbritannia og Nord-Irland i 1927.
Forholdsmessighetsprinsippet
Forholdsmessighetsprinsippet, også kalt proporsjonalitetsprinsippet eller proporsjonalitetsgrunnsetningen, brukes innen rettsvitenskapen om prinsipper både i strafferetten, forvaltningsretten, EU/EØS-retten og asylretten.
I strafferetten går forholdsmessighetsprinsippet ut på at det skal være et rimelig forhold mellom straffen, gjerningspersonens skyld, og grovheten av den begåtte handlingen. I forvaltningsretten henspiller forholdsmessighetsprinsipp på flere ulike forhold;
I EU/EØS-retten er forholdsmessighetsprinsippet en skranke for tiltak som gjør inngrep i EØS-avtalens fire friheter.
Forholdsmessighetsprinsippet i asylretten har særlig to elementer; jo alvorligere krenkelser som realistisk sett vil kunne inntreffe hvis en flyktning vender tilbake til sitt hjemland, jo lavere risiko vil måtte anses som tilstrekkelig for å utløse beskyttelse, og jo høyere risiko det er for forfølgelse hvis et bestemt, plausibelt faktum legges til grunn, jo større grunn er det til å la tvil om faktum komme asylsøkeren til gode.
Thomas Torgalsen
Thomas Torgalsen (født 23. mars 1955) er en tidligere norsk lengdehopper. Han representerte Bækkelagets SK.
Hans personlige rekord er 7,45 meter, noe som plasserer ham på delt 26.-plass på norgesstatistikken gjennom alle tider. Rekorden blei satt 6. juli 1978 i Larvik.
Focke-Wulf Fw 61
Focke-Wulf Fw 61 var verdens første kontrollerbare helikopter. Det ble designet og bygget på begynnelsen av 1930-tallet av Heinrich Focke og Gerd Achgelis ved Focke Achgelis fabrikken i Tyskland, og fløy første gang 26. juni 1936 under navnet Fa 61.
Skroget var basert på treningsflyet Focke-Wulf Fw 44 Stieglitz. Til dette var montert to utriggere med kontraroterende rotorer som ble drevet av en enkelt 110 hk motor.
Kun en prototype ble bygget ved Focke-Wulffabrikken. Denne ble vist frem av testpilot Hanna Reitsch under en innendørs oppvisning i Deutschlandhalle i Berlin i februar 1938. Senere satte Fw 61 flere rekorder, blant annet i høyde (3427 m) og distanse (230 km).
Gøngehøvdingen
Gøngehøvdingen kan vise til:
Aspfjordtunnelen
Aspfjordtunnelen er en veitunnel i Sørfold kommune i Nordland. Den er 1500 meter lang og utgjør en del av Europavei 6. Tunnelen ligger ca 3,5 mil nord for Fauske.
Andreas Goldberger
Andreas Goldberger (født 29. november 1972 i Ried im Innkreis) er en tidligere østerriksk skihopper. Han var en av de mestvinnende skihopperne på 1990-tallet, og var også en av de mest populære hopperne, blant annet på grunn av sin sympatiske væremåte og positive holdning.
Litauens kvinnelandslag i fotball
Litauens kvinnelandslag i fotball representerer Litauen i internasjonal fotball.
Andreas Goldberger
Narkotikaskandalen
I 1997 innrømmet Goldberger misbruk av kokain. Han ble utestengt av det østerrikske skiforbundet i seks måneder. Goldberger vurderte å bytte forbund og konkurrere for Serbia, men han ombestemte seg, og ble værende i det østerrikske skiforbundet.
Litauens kvinnelandslag i fotball
Litauen debuterte i kvinnefotballsammenheng i 1995, og var med på kvalifiseringen til EM i 1995. Litauen kom sist og ville sannsynligvis ha blitt plassert i klasse B (landslag som må kvalifisere seg til klasse A før de kan spille om EM- eller VM-plass), om de ikke selv hadde trukket laget sitt fra neste kvalifisering. Litauen var tilbake til kvalifiseringen til VM i 1999 i klasse B, men kvalifiseringen gikk ikke videre bra. Litauen tapte 0-12 hjemme for Den tsjekkiske republikk og 0-17 borte mot Skottland.
Etter denne runden forsvant Litauen fra all kvalifisering fram til kvalifiseringen til EM i fotball for kvinner 2009. Litauen hadde riktignok meldt seg på til kvalifiseringen til VM i 2007, men trukket seg før turneringen begynte. I EM-kvalifiseringen havnet Litauen sammen med Luxembourg, Slovakia og Malta i en innledende gruppe. Litauen endte på tredjeplass i denne gruppen, og gikk derfor ikke videre. Litauen stilte ikke til kvalifiseringen til VM i 2011, men spilte en baltisk miniturnering mot Latvia og Estland.
Provideringskommisjonene 1807–1814
Provideringskommisjoner ble opprettet under Napoleonskrigene for å sikre forsyninger til Norge. Den første provideringskommisjonen ble opprettet av regjeringskommisjonen den 13. november 1807 og varte til utgangen av mars 1811. En ny provideringskommisjon ble utnevnt av visestattholderen den 5. mars 1811 og godkjent av kongen den 30. mars 1811. Det norske statsrådet resolverte 1. september 1814 at kommisjonen skulle avvikles innen årets utgang, men kommisjonen ble ikke endelig avviklet før i 1824. Kommisjonene besto av to til tre medlemmer.
Kommisjonene skulle søke å tilfredsstille behovet for mat, særlig korn. Korntilførselen ble alvorlig hindret som følge av krigens blokader. Kommisjonene omfattet i praksis Akershus og Kristiansand stift. I stiftene ble det bygd ut et kontaktnett av lokale kommissærer som innberettet om skipsanløp og kornladninger. Det fantes også stiftskommisjoner nordafjells. Alle sorterte under Overprovideringskommisjonen.
I 1813 ble det opprettet et revisjonskontor som skulle revidere regnskaper fra alle provideringstiltak som sorterte under Overprovideringskommisjonen.
Anarkokapitalisme
Anarkokapitalisme er en retning innenfor anarkismen (blir ofte referert til som markedsanarkisme, frimarkedsanarkisme, anarkoliberalisme) og er en libertariansk ideologi som fremmer et samfunn uten en stat, til fordel for et samfunn med individuell selveierrett i et fritt marked. I et anarkokapitalistisk samfunn vil alle tjenester være levert av konkurrerende organisasjoner, som leverer tjenester for lov og orden, domstoler og andre områder av sikkerhet for samfunnet. Disse finansieres gjennom normale markedsmekanismer, i motsetning til bruk av skatt. Personlige og økonomiske aktiviteter vil bli regulert av privat lov og ikke gjennom politikk. Valg av domstol bestemmer hvilke lover som skal gjelde i en konkret rettssak.
Betegnelsen kommer fra den libertarianske filosofen Murray Rothbard.
Libertarianske forskere og frimarkedsentusiaster har ofte pekt på den islandske fristaten (930-1262) som et positivt eksempel på et samfunn som fungerte godt med liten eller ingen statlig kontroll. Noen anarkokapitalister har nevnt Somalias raskt voksende økonomi, etter diktator Mohammed Siad Barre sitt fall i 1991 og fram til den islamske militsens overtakelse av kontrollen i hovedstaden Mogadishu, som et eksempel på anarkokapitalisme i fremvekst.
Nykritikk
Begrepet nykritikk blir brukt om den toneangivende litteraturteori- og analysen ved amerikanske universiteter fra 1920 frem til 1960-årene. Selve uttrykket nykritikk stammer imidlertid fra John Crowe Ransoms bok The New Criticism fra 1941.
Nykritikk som litterær teori
Selv om de mange representantene (se nedenfor) er innbyrdes forskjellige, kan fire karakteristiske trekk ved retningen listes opp.
Kunståret 1710
Kunståret 1710 er en oversikt over hendelser, fødte og avdøde kunstnerpersonligheter i 1710.
Vorkuta
Vorkuta (russisk: Воркута́) er en kullgruveby i republikken Komi i Russland. Den ligger ved elva Vorkuta, like nord for polarsirkelen i Petsjoras kullbekken. Innbyggertall: 74 266 (folketelling 2008).
Byen har sin opprinnelse i en av de mest beryktede arbeidsleirene i Gulag, etablert i 1932. Det var i Vorkuta (i 1937) at stalinistregimet på 1930-tallet fullførte den fysiske likvideringen av den trotskistiske venstreopposisjonen.
I 1941 ble byen og arbeidsleirsystemet rundt den knyttet til resten av landet via en fangebygget jernbane fra Konosja og Kotlas til leirene ved Inta. Vorkuta fikk bystatus 26. november 1943. Byen var det største senteret for Gulag-leire i europeisk Russland og var administrativt senter for et stort antall mindre leire og underleire, blant dem Kotlas, Petsjora og Izjma (dagens Sosnogorsk). I 1953 var byen åsted for et større opprør blant fangene i leirene, i det såkalte Vorkutaopprøret. Som ved andre fangeleir-opprør (som Kengiropprøret) ble det blodig slått ned av Den røde hær og NKVD. Senere, på 1950-tallet, ble mange av Gulag-leirene lagt ned. Det er imidlertid blitt rapportert at enkelte leire i Vorkutaområdet fortsatte i drift helt inn på 1980-tallet.
Under den kalde krigen var en fremskutt base for strategiske bombefly lokalisert like ved byen.
Sainte-Laguës metode
Siden 1952 har metoden blitt brukt i valgordningen i Norge. Metoden benyttes også ved valg i Irak, New Zealand, Sverige, Bosnia-Hercegovina, Latvia, Kosovo, folketingsvalg i Danmark, valg til Forbundsdagen i Tyskland og til valg i seks av delstatsforsamlingene i Tyskland. Metoden har også vært brukt ved valg i Bolivia i 1993, Polen i 2001 og til de palestinske landområdene i 2006.
Eksempel
Metoden er, i likhet med D'Hondts metode, en divisormetode, men favoriserer i mindre grad enn sistnevnte store partier. De to metodene har ulike divisorer. Etter at alle stemmene er blitt telt opp, blir suksessive kvotienter regnet ut for hver liste. Formelen for kvotienten er, der V er det totale antall stemmer partiet har fått, og s er antallet mandater partiet har fått så langt. Det partiet som nå har den høyeste kvotienten, får neste mandat, og dette partiets kvotient blir kalkulert på nytt, siden det nå har et nytt antall mandater så langt. Delingstallene blir derfor først 1, så 3, 5, 7, 9 og så videre. Prosessen fortsetter til alle mandatene er delt ut.
Sainte-Laguës modifiserte metode
I Norge brukes en modifisert utgave av metoden, der det første delingstallet er 1,4. Ved å gjøre det første delingstallet større blir det vanskeligere å få det første mandatet sammenliknet med de påfølgende. Dermed blir det vanskeligere for de partiene som bare får ett mandat å få mandatet med den modifiserte enn med den originale metoden. Samme modifisering ble brukt i Sverige til og med valgene i 2014; men som følge av en lovendring i 2015 er 1,2 brukt som første delingstall fra valget i 2018. Dermed ble terskelen for de små partiene senket i Sverige.
Eksempel
Eksempelet over vil med den modifiserte metoden vil gi et litt annet resultat.
Paradokser
Sainte-Laguës metode kan føre til ustabilitetsparadokset, majoritetsparadokset og stemmestabilitetsparadokset.
Ustabilitetsparadokset går ut på at små endringer i stemmetall kan gi store utslag i mandater. I et valg med ett stort og mange små partier vil en liten endring hos velgerne påvirke både de små partiene og det store partiet veldig mye. I et valg med 10 seter der ett parti får ca. 87% og tre partier får 4,3%, så vil det store partiet få alle setene. Dersom det store partiet oppnår 85% og de små ca. 5% vil to seter tilfalle de små partiene på det store partiets bekostning.
Ekte mus
Musefamilien (Murinae) er den mest tallrike av underfamiliene i musefamilien (Muridae). Gruppen teller minst 520 arter fordelt i 134 slekter, men antallet arter kan være større (opp mot 600). Artene hører naturlig hjemme i den gamle verden, men flere har også blitt spredd til andre deler av verden. Artene er hovedsakelig terrestriske, selv om noen også er trelevende.
Murinae er en kompleks gruppe. Den deles videre inn, i henhold til Rowe et al. (2008), i et antall tribus og en gruppe med to tribus, samt to slekter uten tribus.
Inndeling
Myomorpha har tradisjonelt blitt delt inn i to overfamilier med i alt sju familier, men ny forskning tyder nå på at det bør være ni. To underfamilier i Dipodidae har i henhold til Wilson, Lacher & Mittermeier (2017) blitt løftet til full familiestatus; Sminthidae og Zapodidae. Familien Nesomyidae finnes bare i Afrika og på Madagaskar, og har utviklet økologiske nisjer som likner andre familier i musegruppen.
Slektstre
Inndelingen av treet under følger Jansa & Weksler (2004), men det er på ingen måte komplett.
Distribusjon av slekter
Listen under inkluderer slekter ordnet etter endemiske områder i underfamilien ekte mus (Murinae).
Sainte-Laguës metode
Paradokser
Stemmestabilitetsparadokset består i at endringer i forholdet mellom partiene påvirker mandatene til andre partier og kan gi flertall med et mindretall av stemmer. Ved kirkevalget i Agder og Telemark i 2019 fikk Åpen folkekirke 49,1% av stemmene, Nominasjonslista 34,1% og Bønnelista 16,8%. Denne fordelingen gav Åpen folkekirke 4 mandater, Nominasjonslista 2 og Bønnelista 1 mandat. Hvis fordelingen mellom Nominasjonslista og Bønnelista hadde vært annerledes ville Åpen folkekirke ikke fått flertall selv om deres stemmetall forble uendret.
Se også
Valgordning i Norge
Christian von Braunschweig-Wolfenbüttel
Christian von Braunschweig-Wolfenbüttel (født 20. september 1599 i Gröningen an der Bode, død 16. juni 1626 i Wolfenbüttel), hertug av Braunschweig-Lüneburg, også kalt «den ville hertug», «den store kristne» og «den store Halberstädter», regnes som den mest kjente og mest eiendommelige feltherre mot huset Habsburg og den katolske liga under tredveårskrigen.
Eberhard Beckermann
Eberhard Beckermann (født 1576 i Arnsberg, død 1641 i Kassel) var en general under tredveårskrigen. Han var senere Amtmann i Markgrevskapet Baden-Durlach og trådte deretter inn i den svenske og hessiske krigstjeneste.
Gullruten beste dramaserie
Beste dramaserie er en av kategoriene for prisutdelingen Gullruten. Det er kåret en vinner i kategorien siden starten av utdelingen i 1998. Frem til 2021-utdelingen hadde NRK vunnet kategorien 22 av 26 ganger.
Klassen har tidligere hatt navnet beste TV-drama (1999-2016) med variantene beste TV-drama/dramaserie (2001), beste tv-drama / såpe / situasjonskomedie (2002) og beste TV-drama (dramaserie, situasjonskomedie eller såpe) (2004).
Eksterne lenker
Gullruten sin hjemmeside
Miljøammunisjon
Miljøammunisjon i Norge
Miljøammunisjon produsert av Nammo ble innført av det norske Forsvaret i 2003 etter press fra den norske regjeringen og miljøbevegelsen i forbindelse med utbyggingen av skytefeltet Regionfelt Østlandet. Ammunisjonen inneholder ikke bly og ble antatt å forurense mindre enn tradisjonell blyholdig ammunisjon. Det tok tid før en fikk tatt i bruk ammunisjonen grunnet mye tradisjonell ammunisjon som lå på lager. Forsvaret underskrev en fem-års kontrakt med Nammo verd om lag 200 millioner kroner for levering av ammunisjon til alle håndvåpnene.
Problemer
Etter at forsvaret tok i bruk ammunisjonen i AG-3-riflene i 2003 sto problemene i kø. Da ISAF-styrken i Afghanistan tok den i bruk måtte de avvise et parti på 300 000 patroner da de kilte seg, eller ville ikke avfyres. Forsvaret måtte forby bruk av miljøammunisjon i MG-3 maskingeværene grunnet løpsprengning. Minst en soldat ble skadd. I tillegg ble det uttrykt bekymring for slitasje på Glock-pistolene med 9 x 19 mm Luger ammunisjonen. ISAF gikk tilbake til tradisjonell blyammunisjon etter dette. Etter det norske forsvarets utskifting av AG-3 måtte styrken allikevel bruke miljøammunisjon, da dette var den eneste ammunisjonen de har til disse automatgeværene.
Etter lengre bruk av miljøammunisjon kom det rapporter om at soldater ble syke, og Forsvarets forskningsinstitutt kom til at soldatene fikk metallfeber ved bruk av NM229-ammunisjonen i kaliber 5,56 x 45 mm NATO til Forsvarets Heckler & Koch HK416 automatgevær. Det viste seg at konsentrasjonen av kobber og sink i kruttgassen er vesentlig høyere enn med annen ammunisjon. Årsaken er metallegeringene i prosjektilene, som svis av ved avfyring av patronene, og metallene blandes da med kruttgassene. Soldatene opplevde plager etter skyting som:
Problemene førte til at skyting på overbygde baner ble stanset, soldatene måtte bruke åndedrettsmasker ved trening, og at skuddtakten måtte settes ned, samt innføring av flere pauser for å minske problemene. En svensk undersøkelse viste at miljøammunisjonen til Nammo er nesten dobbelt så giftig som annen ammunisjon.
I 2011 ble det kjent at ammunisjonen er såpass skadelig for soldatene at forsvaret vurderer å skifte ut ammunisjonen til tradisjonell blyammunisjon. I tillegg måtte 25 000 HK416-geværer repareres etter bruk av ammunisjonen, da det viste seg at geværene ikke tåler belastningen av bruken av ammunisjonen.
Stans av bruk
15. april 2011 gikk forsvarssjefen Harald Sunde med på full stans i bruken av blyfri miljøammunisjon i HK416 geværene, etter krav fra forsvarets hovedverneombud, men kun få uker etterpå ba han Arbeidstilsynet undersøke muligheten for å fortsette å bruke ammunisjonen. Arbeidstilsynet vedtok 30. mai samme år å forby bruken av miljøammunisjon til HK416 (NM 229/230) i forsvaret. Forsvarsminister Grete Faremo sa i Stortingets spørretime 4. mai 2011 at: «Det pågår et betydelig arbeid for å få fram ammunisjon som avgir mindre gass enn tidligere. Det er kun blyfri ammunisjon som kan gi en langsiktig og god løsning».
Liste over kulturminner i Elverum
Liste over kulturminner i Elverum er en oversikt over fredede og/eller bevaringsverdige bygninger og elementer i Elverum. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Joe Spano
Joe Spano (født 7. juli 1946 i San Francisco, California) er en amerikansk skuespiller.
Spano debuterte som skuespiller i en oppsetning av Romeo og Julie i 1967. Spano flyttet til Hollywood på slutten av 1970-tallet. Spano ble kjent gjennom sin rolle som løytnant Henry Goldblume i TV-serien Hill Street Blues der han var med i syv år og han er godt kjent for hans arbeid i TV-serien NCIS der han spiller FBI-agenten Tobias Fornell som er en god venn av hovedpersonen Leroy Jethro Gibbs som spilles av Mark Harmon.
Spano hadde gjesteroller i TV-serier som NYPD Blue, The X-Files og Amazing Grace. Spano ble tildelt en Emmy Award i 1988 for beste gjesteskuespiller i en dramaserie for rollen han spilte i en episode av TV-serien Midnight Caller. Han har dukket opp i over tjue spillefilmer, blant annet arbeidet han sammen med Tom Hanks i filmen Apollo 13 og sammen med Richard Gere og Edward Norton i Primal Fear. Joe Spano blir ofte forvekslet med den australske skuespilleren Joseph Spano, men de er ikke i slekt. Spano gjorde sin debut på Broadway i 1992.
Decorah Posten
Decorah Posten var en norsk-amerikansk ukeavis som ble utgitt i Decorah i Iowa i USA mellom 1874 og 1972. Som formidler av norsk språk og kultur spilte avisen en fremtredende rolle. Avisen hadde, som andre immigrantaviser, en demokratisk tone, og henvendte seg til den vanlige mann og kvinne.
Historikk
Avisen ble grunnlagt i 1874 i Decorah av en norsk innvandrer fra Skien som hadde lært trykkerifaget i Norge, Brynild Anundsen. Avisen hadde sin største leserkrets blant innvandrere i Midtvesten, men hadde abonnenter blant norsk-amerikanere over hele USA og hadde også flere hundre abonnenter i Norge.
Korrespondenter fra gamlelandet
Avisen hadde også korrespondenter i Norge som med sine innlegg styrket forbindelsen med «Gamlelandet». En av disse var Ivar Kleiven, hvis brev til Decorah Posten er utgitt i bokform. Avisen hadde sin egen tegneserie, noe den var alene om blant innvandreravisene. Tegneserien Han Ola og han Per var tegnet av Peter J. Rosendahl og Ola og Per, to farmere, filosoferte over livets mangfoldigheter, om livet på farmen og om amerikansk politikk hvor de viste seg som demokrater.
Decorah Posten var en viktig norsk-amerikansk publikasjon som bidro til å skape økt forståelse for et større norsk-amerikansk fellesskap.
Opplag
Decorah Posten ble meget populær i det norske immigrantmiljøet, og i 1885 hadde den et opplag på 20 000 og opplagstallet økte. Den gikk over til to utgaver i uken. Omkring 1900 hadde den et opplag på 37 000.
Etter hvert overtok Decorah Posten flere andre norsk-amerikanske aviser. Størst blant disse var Chicago-bladet Skandinaven som den overtok i 1942. Decorah Postens opplag var på sitt høyeste 40 000 eksemplarer, men sank gradvis etter andre verdenskrig. Da avisen gikk inn i 1972, var opplaget sunket til 8 000.
Språk og typografi
Decorah Posten utkom lenge med gotisk skrift, også lenge etter at aviser i Norge hadde gått over til latinske typer. Avisen holdt i stor grad også på språket fra før reformen i 1907, og brukte så sent som i 1959 store forbokstaver i substantiver og substantiviske ord, mange tiår etter at det hadde gått ut av bruk i norsk som brukt i Norge. Avisen fremstod dermed særlig i de siste tiårene som svært arkaisk sett med øynene til norskspråklige i Norge, og som mer typisk for aviser i Norge på 1800-tallet.
Bakkevegen
Gata er en stikkvei fra Benterudgata, i sørgående retning. Gata er preget av trehusbebyggelse.
Musikkåret 1989
Dødsfall
poet, dramatiker og plateprodusent ||align=center|74 ||align=center| ||
Affaires autochtones et du Nord Canada
Affaires autochtones et du Nord Canada (fransk) eller Indigenous and Northern Affairs Canada (engelsk) er et canadisk departement med ansvar for å støtte urfolk og stammefolk i Canada – first nations, inuitter og métiser – og oppfylle den føderale statens konstitusjonelle forpliktelser i Nord-Canada.
Departementet styres av to ministre; en med ansvar for det nordlige Canada og forbindelser mellom staten og urfolk (herunder traktat- og landsaker), og en med ansvar for tjenester til urfolk (herunder helsetjenester, vann og andre offentlige tjenester).
Hovedkontoret ligger i Terrasses de la Chaudière i Gatineau sentrum i Québec.
Hjelp vi flyr! (album)
Hjelp vi flyr! er et musikkalbum med Banana Airlines, utgitt i 1989.
Benterudgata
Benterudgata (1–27, 2-26) er ei gate på Benterud i Hønefoss.
Gata går fra Eikliveien, rett bak Ringerike rådhus, og går vestover ned mot Benterud.
Karuizawa
Karuizawa (軽井沢町 – Karuizawa-machi) er en by i Japan, ca. 150 km nordvest for Tokyo. Karuizawa ligger i distriktet Kitasaku i prefekturet Nagano. Byen ligger 800 moh. og har en befolkning på ca. 20 000 innbyggere.
Karuizawa er kjent blant japanere som et populært feriested. Mange familier reiser opp fra Tokyo i feriene – særlig om sommeren. Shinkansen har stopp i Karuizawa. Byen er også kjent for sin historiske handlegate Ginza.
Blant nordmenn og svensker er Karuizawa kjent for skøytebanen Karuizawa Skating Center, som hadde verdensmesterskapet i 1963. Her ble de norske favorittene snytt for en tittel av svensken Jonny Nilsson, som i løpet av to dager også sletta tre norske verdensrekorder.
Angela Carini
Angela Carini (født 6. oktober 1998) er en italiensk bokser.
Hun representerte Italia under Sommer-OL 2020 i Tokyo, hvor hun ble utslått i åttendedelsfinalen.
Differensiering (sosiologi)
Differensiering, sosial differensiering eller samfunnsmessig differensiering betegner langsiktige forandringer i et samfunn, som er forbundet med opprettelsen eller avskaffelsen av sosial posisjon, livsutfoldelse og/eller livsstil, såvel som utfallet av slike prosesser. Begrepet ble innført i sosiologien i 1890 av Georg Simmel.
Jon Matias Garlid
Jon Matias Garlid (født 8. september 1955) er en tidligere norsk lengdehopper. Han representerte Stryn TIL og TIF Viking i Bergen.
Hans personlige rekord er 7,21 meter, noe som plasserer ham på delt 89.-plass på norgesstatistikken gjennom alle tider. Rekorden blei satt 13. oktober 1974 i Florø.
Balanophoraceae
Se teksten
Balanophoraceae er en plantefamilie av parasittiske planter som lever som snyltere på røtter av andre planter og trær. Familien har bare minst 17 slekter – og trolig mer enn 120 arter. Den hører til i ordenen Santalales.
Plantene består av en underjordisk rotfruktaktig del som lever på røttene av andre planter, og som utvikler de sammensatte, sopp-liknende blomsterstandene som er det som sees av planta over bakken. Plantenes frukter er små, enfrøa akener som kan være omgitt av saftig vev eller som er aggregrert i samfrukter. De har ikke et ordentlig rotsystem, men snylter på vertsplanta.
Nibelungenstrofe
Nibelungenstrofen er den strofeforma som ble skapt av den anonyme dikteren som skrev det middelalderske tyske Nibelungenkvadet. Strofa består av fire linjer, hvorav de tre første har seks enstavelsestakter og det siste sju. Hver linje har opptakt og fast cesur på midten. Strofa har (mannlig) parrim:
Marcus Weinberg
Marcus Weinberg (født 4. juni 1967 i Hamburg) er en tysk politiker (CDU). Han ble medlem av Forbundsdagen første gang i 2005 og gjenvalgt i 2009, 2013 og 2017. Han ble i 2014 familiepolitisk talsperson for CDU/CSU-gruppen i Forbundsdagen.
Nibelungenstrofe
Adam Oehlenschläger innførte nibelungenstrofa i skandinavisk litteratur, og i romantikken ble den brukt av flere diktere til særlig nasjonale og nordiske emner. I norsk og dansk lyrikk fikk nibelungenstrofa gjerne en mer blanda takt, og mange delte linja ved cesuren og satte opp strofene i åtte vers à tre takter:
Balanophoraceae
Gruppen ble ikke plassert under Santalales i APG II-systemet i 2003, men i ettertid har The Angiosperm Phylogeny Group konkludert med at gruppen trolig utgjør en naturlig familie i denne ordenen.
Slekter
Slektene omfatter:
Nibelungenstrofe
I 1900-tallets norske lyrikk er nibelungenstrofa brukt av bl.a. Olav Aukrust, Nordahl Grieg, Tore Ørjasæter og Aslaug Vaa.
Barrett Chute-demningen
Barrett Chute-demningen er en demning med installert kraftverk i Madawaska River, en sideelv til Ottawa River i Ontario i Canada. Anlegget har installert 172 MW, fordelt på fire enheter som stod ferdig utbygd i 1968. Første byggearbeider på to enheter i fase 1 startet allerede i 1938, mens fase 2 ble startet opp midt i 1960-årene.
Mary Stuart Masterson
Mary Stuart Masterson (født 28. juni 1966 i New York City) er en amerikansk skuespiller og regissør.
Masterson spilte mot Sean Penn og Christopher Walken i filmen På kloss hold (1986), en film basert på en virkelige hendelser om kriminalitet i Pennsylvania i 1960- og 1970-årene. Hun spilte mot Johnny Depp i filmen Benny & Joon (1993). Masterson ble i 2003 nominert til Tony-prisen for beste kvinnelige birolle i en musikal for Nine. I 2004 hadde hun en gjesterolle som doktor Rebecca Hendrix i TV-serien Law & Order: Special Victims Unit.
Himantopteridae
Utseende
Små til middelsstore (vingespenn gjerne rundt 30 mm) sommerfugler med svært lange og smale bakvinger. Kroppen er sylindrisk, middels kraftig og ganske kort. Antennene er nokså korte (rundt 1/3 av forvingelengden) og trådformede. Forvingene er avlange, avrundede, delvis gjennomsiktige med påfallende, grove årer. De er gjerne farget i rødlig eller gulaktig og svart. Bakvingene er opptil dobbelt så lange som forvingene, svært smale, men litt utvidet ytterst. Beina er korte.
Levevis
En sørøstasiatisk art har larver som lever på planteslekten Shorea. Kjønnene finner hverandre ved hjelp av feromoner, disse har blitt kartlagt for noen få arter.
Mary Stuart Masterson
Masterson har vært gift tre ganger. Hun giftet seg med George Carl Francisco i 1990. De ble skilt i 1992. I 2000 giftet hun seg med den amerikanske filmregissøren Damon Santostefano. De ble skilt etter fire års ekteskap i 2004. I 2006 giftet Masterson seg med skuespiller Jeremy Davidson.
Himantopteridae
Eksterne lenker
Semioptila fulva:
Longzhou
Longzhou (kinesisk: 龙州县; pinyin:  Lóngzhōu Xiàn) er et fylke i den autonome regionen Guangxi i Folkerepublikken Kina. Det ligger i byprefekturet Chongzuo.
Befolkningen var på 267,364 innbyggere i 1999.
Fylket ligger inntil grensen mot Vietnam.
Eksterne lenker
Long Châu
Johnny Haugen
Johnny Haugen (født 13. september 1951, død 30. mars 2012) var en norsk friidrettsutøver. Han representerte IL i BUL.
Med sin personlige rekord på 7.77 meter i lengdehopp er han rangert på 9.-plass på norgesstatistikken gjennom alle tider. Rekorden ble satt 3. august 1977 på Bislett stadion.
I 200 meter vant han NM-gull i 1975, med tiden 21.4 sekunder, og i 1977, med tiden 21.8 sekunder.
Haugen konkurrerte også i 100 meter, hvor han vant NM-sølv i 1976 og 1977, og bronse i 1975.
Totalt vant han 9 medaljer i NM i friidrett.
Nadine Apetz
Nadine Apetz (født 3. januar 1986) er en tysk bokser.
Hun representerte Tyskland under Sommer-OL 2020 i Tokyo, hvor hun ble utslått i åttendedelsfinalen.
Kasakhstans kvinnelandslag i fotball
Kasakhstans kvinnelandslag i fotball representerer Kasakhstan i internasjonal fotball.
Synnalandsneset
Synnalandsneset, også kalt Synnaland er en liten grend like nord for Brattvåg sentrum i Ålesund kommune i Møre og Romsdal. Fra tidligere tider lå det fire gårder der, men området ble på starten 1990-tallet omregulert til boligformål og består i dag av Synnaland byggefelt. Området er under utvikling og det bygges flere hus. Ofte finner mange unge veien til ballbingen på Synnalandsneset, som ble bygget på dugnad i 2005. Fylkesvei 659 går forbi grenda.
Kasakhstans kvinnelandslag i fotball
Kasakhstan debuterte i mesterskapssammenheng med Asiamesterskapet i 1995. Kasakhstan kom nest sist i sin gruppe. To år senere kom Kasakhstan sist i samme mesterskap. I 1999 ble Kasakhstan tredje best i sin inneldende gruppe i mesterskapet, men bare den beste gikk videre.
Synnalandsneset
Historie
Synnaland har vært bebodd i mange hundre år. På 1500-tallet var det én gård der, rundt 1700-tallet var det økt til fire gårder. Det var gårdene på Synnaland som eide landområdet i vågen hvor Brattvåg ble grunnlagt. I 1911 bortfestet innbyggerne på Synnaland området og fallrettighetene til Synnalandsvassdraget til Bernt P. Hildre, Iver og Ole Skjelten som startet opp Brattvåg kraftverk. Synnaland sammen med gården i Årsundet de nærmeste naboene til Samfjorden der Brattvåg vokste til.
Synnaland tilhørte fra gammelt av Haram tinglag og senere Haram herred som under kommunereformen i 1965 endret til Haram kommune. Fra 2020 inngår Haram i Ålesund kommune.
Kasakhstans kvinnelandslag i fotball
Kvalifiseringen til VM i 2011 var langt vanskeligere for Kasakhstan. UEFA hadde også droppet forkvalifisering, og Kasakhstan kom rett i en kvalifiseringsgruppe med Sveits, Russland, Israel og Irland. Som forventet ble det stygge bortetap mot Sveits og Russland, mens de andre tapene var pene, med ettmålstap mot både Irland og Israel. Hjemmetapet mot Sveits var bare på to mål. Imidlertid endte kvalifiseringen uten poeng.
Storhamar Hockey
Storhamar Hockey (kjent under navnet Storhamar Dragons fra 1998 til 2015) er en ishockeyklubb underordnet Storhamar Idrettslag som spiller i Fjordkraftligaen. Klubben fra Hamar ble grunnlagt 18. mars 1957, og har vunnet åtte seriemesterskap og syv norgesmesterskap på A-lagsnivå. Storhamar spiller sine hjemmekamper i CC Amfi. De spilte tidligere i Storhamar Ishall, som ligger vegg i vegg.
1950-årene
Grunnlaget til klubben ble lagt etter OL i 1952, som inspirerte unge gutter fra Hamar Vest. I 1955 var den første rinken på plass, i det området hvor Storhamar Ishall ligger i dag. Den første hjemmekampen ble spilt i 1956, mot guttelaget til Vålerenga og endte med et 4–9 tap. Klubben ble innmeldt i Norges Ishockeyforbund (NIHF) dette året, og spilte sin første offisielle kamp i junior-NM mot Bækkelaget. Den 18. mars 1957 ble ishockeyavdelingen av Storhamar Idrettslag offisielt grunnlagt. Dette året kom også en bedre rink på plass.
1960-årene
Storhamar etablerte seg som det ledende laget i Hedmark og Oppland Ishockeykrets, hvor de vant Hedmarksserien og Kretsmesterskapet i 1960. De overrasket alle med å ta seg til 2. divisjon som første lag utenfor Oslo og etablerte seg der ved å blant annet ta flere andreplasser. Klubben fikk stor aktivitet og produserte flere spillere til aldersbestemte landslag. Storhamar arrangerte også landskamp på Storhamarbana vinteren 1962.
1970-årene
i 1971 vant guttelaget NM-gull i gutteklassen. Klubben bet seg fast i toppen av norsk hockey til tross for dårlig infrastruktur og naturisbane. A-laget var nedom 3. divisjon i 1971/1972, men situasjonen var likevel optimistisk på grunnlag av alle talentene som dukket opp på guttelaget. I mars 1977 sikret klubben opprykk til 1. divisjon for første gang, med flere unge lokale egenproduserte spillere på laget.
Med dette opprykket måtte fasilitetene utbedres, og ved sesongstarten i 1978 sto kunstisbanen klar. Dette takket være en enorm dugnadsinnsats som har preget klubben hele veien. I denne sesongen debuterte også den kommende ishockeylegenden Erik Kristiansen på a-laget, kun 16 år gammel. Storhamar rykket likevel ned i etter 2 år i den øverste divisjonen.
1980-årene
Neste steg i utviklingen av klubben var å få bygget inn banen. I 1981 sto Storhamar Ishall med publikumskapasitet på 1500 ferdig. Prosjektet påførte klubben en økonomisk knekk, men det var uvurderlig for den videre utviklingen. Under byggingen av ishallen spilte Storhamar hjemmekampene sine ute på Børstad, hvor fotballklubben Ham-Kam har sin treningsbane av kunstgress i dag. Våren 1982 rykket klubben opp igjen til 1. divisjon. Treneren ble svenske Hans Westberg. 4–3 over Vålerenga og 5–2 over Furuset i comeback-sesongen i 1. divisjon var en av de få Høydepunktene. Våren 1983 ble Per Arne Kristiansen og Erik Kristiansen med på Norges lag til B-VM i Japan, og ble dermed klubbens første representanter i et VM. Sammen med spillerimportene Åge Ellingsen og Øivind Løsåmoen var disse også klubbens første representanter i OL 1984.
I 1984–85 fikk Storhamarhockeyen sitt endelige gjennombrudd i norsk topphockey. Ledet av den karismatiske svenske treneren Lasse Beckman og med flere gode spillere som den finske keeperen Jorma Virtanen, Erik Kristiansen samt Arne og Lars Bergseng ble klubben et topplag. Arne Bergseng kom forøvrig til klubben etter et initiativ av treneren Beckman til å starte en innsamlingsaksjon for å kjøpe ham fri for 70 000 kr fra Furuset. Klubben tok seriesølv dette året, og publikumssnittet ble mer enn doblet fra året før. Storhamar var nå etablert i toppen, men dårlig økonomi og salg av storspillerne Erik Kristiansen og Åge Ellingsen gjorde at laget slet mer. De fikk riktignok flere sølvmedaljer etter dette, før Kristiansen kom tilbake og en ny optimistisk periode kunne begynne.
1990-årene
I en treningskamp i 1992 ble Storhamar det første norske laget som kunne notere seg seier mot et svensk eliteserielag da de slo Västra Frölunda HC 8–6. I forbindelse med OL på Lillehammer ble det bestemt at Hamar skulle få en av ishallene, etter iherdig jobbing og lobbyvirksomhet fra klubben og lokale politikere. Klubben fikk nærmest en gedigen gave da det ble vedtatt at Hamar OL-Amfi skulle bygges. Den 6. desember 1992 flyttet klubben over i den nye hallen med 8–4 seier over Stjernen. Fremgangen sportslig sett var bra, og flere gode spillere kom til klubben takket være gode sponsoravtaler. Klubben ble for første gang Eliteseriemester i 1993, Seriemester i 1994 og vant «The Double» i 1995. Det samme året ble det satt stadige publikumsrekorder, det med et snitt på 3 700 tilskuere som så lagets kamper. Etter dette dominerte Storhamar stort i serien, og pokalen ble nok en gang gitt til klubben. Høsten 1995 fikk suksesstreneren Göran Sjöberg sparken etter internt bråk, og Petter Thoresen tok over treneransvaret, noe som førte til kongepokal etter fire måneder. Klubben sikret seg også den russiske verdensmesteren Alexander Smirnov.
Sesongen 1996/1997 ble klubbens største rent sportslig. Forsterket med den andre russiske verdensmesteren Juri Leonov gjorde at laget tok 67 av 72 mulige poeng i serien, hvilket var rekord. De satte også rekord med 30 kamper uten tap. Det samme året vant klubben også NM for tredje gang på rad. Denne suksessen kostet, så man var nødt til å satse på et litt lavere nivå slik at de neste årene var preget av tørke på tittelfronten. Det kom riktignok noen høydepunkter internasjonalt hvor klubben avanserte i Europaligaen. I 1998 la Erik Kristiansen opp som spiller etter 21 sesonger (20 sesonger i Storhamar. Draktnummeret hans 20 ble fredet etterpå), med tall som 509 mål og 406 assist for 915 poeng. Det samme året tok klubben tilnavnet Dragons til Storhamar Dragons, og fikk en ny layout på både logo og drakter.
2000–årene
I sesongen 2004/2005 endte Storhamar på en 3.-plass på tabellen. Etter fire tap på rad, ble den siste dråpen for Storhamars trenerteam. Tross forsterkninger fra lockouten i NHL, hentet Storhamar inn Chris Clark fra (Calgary) og Mike Wilson fra (NY Rangers), samt den klubbløse Brent Gauvreau, Etter kampen mot Lillehammer trakk Petter Salsten seg og inn kom Petter Thoresen. Det ble også Semifinaletapp i NM mot TIK 3–0 i kamper.
I sesongen 2005/2006 sikret Storhamar sitt syvende seriemesterskap allerede i 29. serierunde, med syv gjenstående kamper, med 9–1-seier over Manglerud Star, men ble slått ut i semifinalene av Vålerenga.
I sesongen 2006/2007 feiret klubben sitt femtiårsjubileum, Storhamar tok en andreplass i serien bak Vålerenga og tapte finalen 4–1 sammenlagt mot Vålerenga. Christian Larrivée endte sluttspillet med rekordsifrene 13 mål, 19 ass og 32 poeng på 17 kamper. Til tross for at han var på det tapende laget var det ingen innvendinger mot at han ble kåret til sluttspillets beste spiller. I sesongen 2007/2008 endte laget på fjerdeplass i serien, men vant norgesmesterskapet etter å ha vunnet 4–2 i kamper over Frisk Asker i finalen. De slo ut Stavanger Oilers og Vålerenga i kvartfinalen og semifinalen. Året etter ble det 5.-plass i serien og stopp i semifinalen mot Sparta Warriors etter at Stavanger Oilers ble slått i kvartfinalen for andre år på rad. Igjen i 2009 fikk Dragons økonomiske problemer og kom ut med tre millioner i minus.,
Før 2009/10-sesongen ble det utskiftninger i administrasjonen. Carl Oscar Bøe Andersen, også kjent som COBA i hockeykretser, ble ansatt som daglig leder, mens trener Alexander Smirnov og manager Torbjørn Orskaug forsvant ut av trenerteamet. Rune Gulliksen tok over som hovedtrener sommeren 2009, men sa opp stillingen ved sesongslutt. Storhamar ble fratatt fem poeng for å ha benyttet en ikke-berettiget spiller (Andreas Gröndahl), uten dette poengtrekket ville laget ha endt på en sjetteplass. Og endte på en 8.-plass i serien og siste sluttspillplass. Med slo Lørenskog 4–1 i kamper og kom til semifinalen der ble det stopp mot Vålerenga, og Vålerenga gikk til finale med 4–1 i kamper der tapte de for Stavanger Oilers som tok sin første NM-tittel.
2010–årene
Svenske Peter Johansson ble ansatt som hovedtrener før 2010/11-sesongen, mens den gamle Storhamarhelten Michael Smithurst ble ny assistenttrener. Den kjente friidretts- og sykkeltreneren Johan Kaggestad ble samme år valgt inn i klubbens styre. Sportslig sett var Storhamar tippet igjen som en outsider men over rasket med en 4.-plass men det ble kvartfinaletapp mot Lillehammer (1–4 i kamper). Det var første gang på tjue år at Storhamar var uten en semifinale plass og Lillehammers første på semifinale på ni år, men ble slått ut av serievinner og senere norgesmester Sparta Warriors. I april 2011 takket Peter Johansson for seg som hovedtrener og gikk til Sparta, og Michael Smithurst ble ny hovedtrener og ble nye styreleder Eskil Ervik (som senere gikk av) da Tore Tomter takket for seg etter 12 år i klubbens styre, de seneste som leder. Ut av styre gikk også Micky Bjerke, Johan Kaggestad og Jan Larsen.
Høsten 2011 var Storhamar konkurstruet. Storhamar skylde sitt eget AS 3,4 millioner kroner. Totalt skulle gjelden i klubben og aksjeselskapet være på 8–9 millioner kroner. Storhamar fikk nytt styre og Erik Kristiansen ble ny styreleder, i november besluttet formannskapet i Hamar kommune å gi Storhamar et lån på 3 millioner kroner Storhamar ble reddet fra konkurs. Sportslig sett var Storhamar tippet på kvalik plass, men overrasket tross skader med en 6.-plass og kvartfinale tap mot ustabile Vålerenga 3–4 i kamper.
For Storhamar i 2013/14-sesongen var Storhamar sjanseløse i GET-ligaen og hadde fem millioner kroner i gjeld. Midt i sesongen ved januar, sa Michael Smithurst og Jonas Norgren opp som trenere for og redde klubben, og Rune Gulliksen og Tom Erik Olsen tok over som trenere. For klubbens økonomi var så dårlig at Storhamar kunne endt i konkurs. Storhamar skylde 90.000 kroner til selskapet Grønnegata 54 AS i husleie for tidligere klubblokaler i Hamar sentrum, huseierne hadde begjærte Storhamar Dragons konkurs. Men Storhamar ble likevel reddet fra konkurs men ble trekk 15 poeng av forbundet.
Derimot var U20 trener Børre Østvang og A-lagspiller Eirik Salsten som tok hjem pokalen. Etter en tredje strake seier i finalespillet mot Lørenskog ga NM-gull i tillegg til seriemesterskapet. Dette var andre gang i historien Storhamar ble Norgesmester på dette nivået. Forrige gang var i 2001.
I sesongen 2014/2015 gjorde Aleksander Smirnov comeback som Storhamar-trener, det var starten på det store comebacket til Storhamar som toppklubb i Norsk hockey. Klubben kuttet alle kostander som ikke er sportslig relatert. A-Laget var billigere enn 2013/14 sesongen, noe som innebærer et tak på spillerlønninger. Klubben hadde lavere utstyrsbudsjetter og spillerne bruker utstyret lenger. . Storhamar var en outsider men tok allikevel en andreplass i serien bak Stavanger Oilers og tapte i den sjuen finalen 4–3 sammenlagt mot Stavanger Oilers. Våren 2015 byttet Storhamar Dragons navn tilbake til Storhamar, styret begrunnet at de gikk tilbake til røttene sine. Klubblegenden Pål Johnsen la opp sin lange hockey karriere etter 964 A-lagskamper for klubben, da hadde Johnsen spilt siden 1992.
Sesongen 2015/2016 kvalifiserte Storhamar seg til Champions Hockey League 2015/2016, der vant de gruppe M foran Sparta Praha og Genève-Servette HC. og ble dderved et første norske laget som kom seg til en åttendedelsfinale etter å ha slått ut Red Bull Salzburg. Men måtte se seg slått av finske TPS.
Storhamar Hockey vant tidenes lengste ishockeykamp 2–1 mot Sparta 12. mars 2017 etter hele 217 minutter og 14 sekunder. Kampen ble avgjort i den ellevte perioden, og målet ble scoret av Joakim Jensen.
Nå var Storhamar i toppen igjen, og foran 2017/18-sesongen var dem stor favoritt med god økonomi å gode publikumstall. Svenske Fredrik Söderström ble ny trener for Storhamar samt Ishockeyprofilen Patrick Thoresen kom tilbake til Storhamar sammen med lillebroren Steffen Thoresen. Med seg hadde de Kodie Curran Storhamar veteranene Christian Larrivée og Eirik Skadsdammen på laget Storhamar ble Seriemestere med 108 poeng og norgesmester mot derbylagt Lillehammer 4–1 i kamper. Kodie Curran ble kåret til sluttspillets viktigste spiller. Eirik Skadsdammen la opp etter 19 år og 907 kamper i Storhamar.
2020–årene
Foran 2018/19-sesongen ble tidligere NHL-spillere Miika Elomo ansatt som Hovedtrener og tidligere Storhamar-spiller Petteri Nummelin som assistenttrener. Elmo ble bare en sesong en, men Nummelin ble med videre. Mange nye spillere kom til klubben, Toppscoreren til Vålerenga Rasmus Ahlholm ble hentet. Storhamar ente på en andreplass etter Stavanger Oilers. Storhamar skulle ha spilt kvartfinale mot Stjernen Hockey, men sluttspillet ble avlyst grunnet koronavirusutbruddet i 2019–2020.
2021/22-sesongen var Storhamar igjen favoritter men havnet på en skuffene sjette plass. Men i sluttspillet ble Storhamar for sterke for Vålerenga og vant kvartfinaleserien 4 − 2. Storhamar kom seg videre i til finalen etter å ha slått Stjernen 4-1 i kamper i semifinaleserien, der måtte de seg seg slått av Stavanger Oilers 4-0 i kamper. Etter at Stavanger vant sin åtene kongepokal i CC Amfi.
Sesong for sesong
''1. divisjon var øverste nivå i norsk ishockey fra 1962 til 1990. Sluttspill i form av utslagsrunder ble introdusert til norsk ishockey i 1980.''
Meritter
Norgesmester (7 ganger):
Tapende finalist (10 ganger):
Seriemester (8 ganger):
Norgesmester Eldre junior/U20 (2 gang):
Seriemester Eldre junior/U20 (4 ganger):
Norgesmester Yngre junior (1 gang):
Seriemester Yngre junior/Seriemester U17 (3 ganger):
Gullpuckvinnere
Viktigste sluttspill-spiller
Hamarprisen
Testimonialkamper
== Klubbrekorder ==
Flest kamper
Per 10. mai 2019.
Individuelle rekorder
Inkluderer sluttspillskamper.
Etter kampen mot Vålerenga 2. februar 2006 hadde Storhamar holdt nullen i tre kamper på rad, og for ellevte gang i sesongen. Begge deler var nye klubbrekorder.
Wang Toppidrett
Storhamar Samarbeider tett med Wang Toppidrett på Hamar. Består av tre elitelag: U21 Elite, U19 Elite og U16 Elite.
Storhamar IL Ishockey Yngres
Storhamar IL Ishockey Yngres  også kjent som Storhamar YA. Har åtte aldersbestemte guttelag og har tre jentelag bestående av: jenter U16, jenter U13 og jenter U10.
I 3. divisjon ishockey for herrer spiller Storhamar Yngres tidligere Storhamar 2 er et seniorlag for herrer. De spilte også i 1. divisjon ishockey for herrer fra 2006 til 2012 og igjen sesong 2018/19.
Storhamar IL avholder det årlig  Dargons Cup  som er en aldersbestemt turnering for ishockeyklubber i Norge. Storhamar YA tilbyr vinterhockeyskole og har hockeycamp.
Storhamar Kvinner Senior stiftet i 2018, spiller i Eliteserien i ishockey for kvinner siden sesong 2021/22. Før det spilte de i 1. divisjon ishockey for kvinner. Det har vært bedrevet med kvinne-hockey i Storhamar IL før 2018, som i 1990-årene.
Storhamar Hockeymuseum
Storhamar Hockeymuseum åpnet lørdag 16. mars 2019 og er dermed Norges første og eneste ishockeymuseum. Museet ligger i Storhamar Ishall.
Sciotrogus
Sciotrogus er en gruppe (slekt) av biller som hører til underfamilien tannkortvinger (Oxytelinae) i den store familien kortvinger (Staphylinidae).
Utbredelse
Slekten forekommer i det nordøstlige Sør-Amerika og på Jamaica.
Engens vei
Gata er en stikkvei fra Benterudgata, i sørgående retning. Gata er preget av trehusbebyggelse.
Øystein Vindheim
Øystein Vindheim (født 11. mai 1966) er en tidligere norsk tresteghopper. Han representerte IK Tjalve og Oslo IL.